《李斛峰尚书挽诗 其二》
宋代·林希逸

论著千年计，崎岖二纪馀。人多仇直疏，公不羡除书。

曳履归何晚，仪图事竟虚。早知天许啬，恨不守茅庐。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。